b'\n_START_ARTICLE_\nLogisti\xc4\x8dki sustavi\n_START_SECTION_\nMegalogistika\n_START_PARAGRAPH_\nMegalogistika je strate\xc5\xa1ki konzistentan i koordiniran skup primjerenih logisti\xc4\x8dkih aktivnosti i najve\xc4\x87i skup logisti\xc4\x8dkih znanja, zakonitosti, zakona i teorija koji se odnose na logisti\xc4\x8dke fenomene velikih planetarnih prostornih i vremenskih dimenzija._NEWLINE_Zada\xc4\x87a megalogistike se ogleda u optimiziranju logisti\xc4\x8dkih aktivnosti i tokova unutar megalogisti\xc4\x8dkih sustava. Megalogistika se odnosi na svjetske logisti\xc4\x8dke fenomene, na logisti\xc4\x8dke fenomene odre\xc4\x91enog kontinenta (npr. Europe), velike ekonomske integracije (npr. EU) i neke velike i razvijene dr\xc5\xbeave (npr. SAD-a).\n_START_SECTION_\nGlobalna logistika\n_START_PARAGRAPH_\nKoncept globalne logistike se mo\xc5\xbee shvatiti kao proces fokusiranja logisti\xc4\x8dkih umije\xc4\x87a, resursa i potencijala na mogu\xc4\x87nosti koje nudi globalno tr\xc5\xbei\xc5\xa1te. Kao znanost i aktivnost dobiva na zna\xc4\x8denju zbog pove\xc4\x87anja udjela fiksnih tro\xc5\xa1kova u ukupnim tro\xc5\xa1kovima._NEWLINE_Zada\xc4\x87a globalne logistike je omogu\xc4\x87iti tvrtkama kombiniranje doma\xc4\x87ih i me\xc4\x91unarodnih logisti\xc4\x8dkih aktivnosti na na\xc4\x8din da se efikasno i efektivno odvijaju logisti\xc4\x8dke usluge unutar globalnog logisti\xc4\x8dkog sustava.\n_START_SECTION_\nMetalogistika\n_START_PARAGRAPH_\nMetalogistika se nalazi izme\xc4\x91u makrologistike i mikrologistike, a ozna\xc4\x8dava interorganizacijske sustave koji nadilaze pravne i organizacijske granice pojedinih sudionika. Stavlja naglasak na partnerstvo izme\xc4\x91u tvrtki i na podjelu odgovornosti sa ciljem da se u logisti\xc4\x8dki proces uklju\xc4\x8de sve relevantne tvrtke i da krajnji potro\xc5\xa1a\xc4\x8d dobije pravi proizvod, u pravo vrijeme, uz najni\xc5\xbee tro\xc5\xa1kove, u o\xc4\x8dekivanom stanju i u tra\xc5\xbeenoj koli\xc4\x8dini.\n_START_SECTION_\nInterlogistika i intralogistika\n_START_PARAGRAPH_\nInterlogistika se afirmira zbog svuda postoje\xc4\x87ih procesa internacionalizacije poslovanja, intenziviranja konkurencije, razvitka transportne infrastrukture i suprastrukture, razvitka telekomunikacijskih veza, razvitka strate\xc5\xa1kih saveza i sveukupne globalizacije poslovanja._NEWLINE_Intralogistika se zasniva na razvijanju logisti\xc4\x8dkih procesa i logisti\xc4\x8dkih fenomena va\xc5\xbenih za efikasno i efektivno obavljanje inter- i intrazadataka poslovnih funckija.\n_START_SECTION_\nServisna logistika\n_START_PARAGRAPH_\nServisna logistika ima osobito zna\xc4\x8denje za poslovanje poduze\xc4\x87a iz ra\xc4\x8dunalne industrije i industrije uredske opreme, ali i tvrtki koje se bave pru\xc5\xbeanjem usluga, proizvodnih tvrtki koje moraju osigurati rezervne dijelove i sl._NEWLINE_Servisna logistika ozna\xc4\x8dava skup koordiniranih, integriranih i kontroliranih logisti\xc4\x8dkih aktivnosti koje osiguravaju pru\xc5\xbeanje obe\xc4\x87ane kvalitete krajnjim korisnicima.\n_START_SECTION_\nInformacijska logistika\n_START_PARAGRAPH_\nInformacijska logistika je skup logisti\xc4\x8dkih aktivnosti koje osiguravaju sustavno i efikasno prikupljanje primarnih i sekundarnih podataka, pospje\xc5\xa1uju njihovu obradu, uporabu i razmjenu s drugim aktivnim sudionicima u logisti\xc4\x8dkom lancu, poti\xc4\x8du\xc4\x87i tvrtke da se efikasno koriste brojnim potencijalima suvremene ra\xc4\x8dunalne i telekomunikacijske tehnologije.\n_START_SECTION_\nManagement logistika\n_START_PARAGRAPH_\nManagement (menad\xc5\xbement) logistika je skup logisti\xc4\x8dkih aktivnosti koje osiguravaju razvitak efikasnog sustava managementa tvrtke na osnovi koordinacije i kontrole zemljopisno disperziranih management aktivnosti, pove\xc4\x87avaju\xc4\x87i efikasnost odluka na svim razinama.\n_START_SECTION_\nLogistika odr\xc5\xbeivog razvoja\n_START_PARAGRAPH_\nLogistika odr\xc5\xbeivog razvoja je skup logisti\xc4\x8dkih aktivnosti koje osiguravaju istodobno sinergijsko ostvarivanje gospodarskih i ekolo\xc5\xa1kih ciljeva u skladu sa sve stro\xc5\xbeim ekolo\xc5\xa1kim zakonima i sa zakonima za za\xc5\xa1titu potro\xc5\xa1a\xc4\x8da. Usmjerena je na osiguranje najve\xc4\x87e mogu\xc4\x87e razlike izme\xc4\x91u pozitivnih i negativnih eksternih u\xc4\x8dinaka logisti\xc4\x8dkih fenomena.'